1. Основна музичка школа ''Петар Илић'' са седиштем у Аранђеловцу ,ул Јосипа Грушовника 1, 34300 Аранђеловац коју заступа директор Бранко Николић као КУПЦА (наручиоца), и

2. \_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_ матични број: \_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_ (у даљем тексту: **Снабдевач**), које заступа \_\_\_\_\_\_\_\_\_\_\_\_\_\_\_ са друге стране који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као подизвођачем чланом групе, ПИБ \_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_.

На основу прихваћене понуде Снабдевача број \_\_\_\_\_\_\_\_\_\_\_, од \_\_\_\_\_\_\_\_\_\_.године поднете у поступку набавке број \_\_\_\_\_\_\_, Одлуке о додели уговора Наручиоца број \_\_\_\_\_\_\_\_\_ од \_\_\_\_\_\_\_\_\_\_.године, закључују:

**УГОВОР О ИСПОРУЦИ ЕЛЕКТРИЧНЕ ЕНЕРГИЈЕ**

**(у даљем тексту: Уговор)**

***Предмет уговора***

**Члан 1.**

Овим уговором Уговорне стране уређују права, обавезе и одговорности у погледу продаје електричне енергије са потпуним снабдевањем, као и друга питања везана за реализацију овог Уговора, под условима утврђеним овим Уговором и законским прописима којима се уређују права и обавезе по основу производње и продаје електричне енергије.

***Место примопредаје електричне енергије***

**Члан 2.**

Уговорне стране обавезу испоруке и продаје, односно преузимања и плаћања електричне енергије извршиће према следећем:

* Врста продаје: потпуно снабдевање електричном енергијом са балансном одговорношћу
* Капацитет испоруке: јединична цена /кwh
* Период испоруке: од дана закључења уговора, у трајању од 12 месеци а од 00:00h-24:00h према централно-европском времену (ЦЕТ) односно до склапања новог уговора.
* Количина енергије: на основу остварене потрошње Наручиоца
* Место испоруке: сва обрачунска мерна места Наручиоца прикључена на дистрибутивни систем у складу са постојећим ознакама ЕД на следећој адреси :

Основна музичка школа ''Петар Илић'' са седиштем у Аранђеловцу ,ул Јосипа Грушовника 1, 34300 Аранђеловац

**Број места мерења**: 4314985970, категорија потрошача: потрошња на ниском напону , одобрене снаге од 64 kW, место мерења 0112717102 и на адреси

**ЕД број: 1315104720**Основна музичка школа ''Петар Илић'' (издвојено одељење школе) Булевар вожда Карађорђа бр1. 34310 Топола, категорија потрошача: широка потрошња, одобрене снаге од 17,25 kW, место мерења 5010892246.

* Снабдевач се обавезује да врста и ниво квалитета испоручене електричне енегије буде у складу са Правилима о раду преносног ситема и изменама и допунама Правила о раду преносног система .

Снабдевач се обавезује да испоручи електричну енергију у складу са Правилима о раду тржишта електричне енергије , Правилима о раду преносног система и изменама и допунама Правила о раду преносног система , Правилима о раду дистрибутивног система и Уредбом о условима испоруке електричне енергије, односно у складу са свим важећим законским и подзаконским прописима који регулишу испоруку електричне енергије.

### *Цена електричне енергије*

**Члан 3.**

Цена за испоручену електричну енергију износи :

* за активну енергију – јединствена тарифа износ од \_\_\_\_\_\_\_\_\_\_\_ динара без ПДВ-а по 1 kWh.Укупна вредност уговора за количине дате износи \_\_\_\_\_\_\_\_\_\_\_\_\_ динара без ПДВ-а.

У цену испоруке урачуната је цена електричнe енергије, трошак балансирања а нису урачунати трошкови услуге приступа и коришћење преносног система за дистрибуцију електричне енергије, трошкови накнаде за подстицај повлашћених произвођача електричне енергије и други зависни трошкови.

Трошкове из става 2. овог члана уговора, Снабдевач ће, у оквиру рачуна, фактурисати Купцу сваког месеца, на основу обрачунских величина за места примопредаје Купца, уз примену ценовника за приступ систему за пренос електричне енергије и ценовника за приступ систем за дистрибуцију електричне енергије, а у складу са методологијама за одређивање цена објављених у "Сл.гласник РС"

Цена се може мењати само у односу на трошкове који су дефинисани Законом односно подзаконским прописима уз достављање одговарајућих доказа.

Цена мора бити исказана у динарима, без пореза на додату вредност.

Обавезе кoје доспевају у буџетској 2026.години биће реализоване највише до износа средстава која ће им за ту намену бити одобрена буџетом за 2026.годину, у складу са чланом 7. уредбе о критеријумима за утврђивање природе расхода и услова и начину прибављања сагласности за закључивање одређених уговора , који због природе расхода , захтевају плаћање у више година(„Сл. гласник РС“бр 21/2014).

***Начин обрачуна и фактурисање***

**Члан 4**.

Као обрачунски период (период обрачуна) утврђује се временски период који почиње од 00:00 часова првог календарског дана у месецу и траје до 24:00 часова последњег календарског дана у том месецу.

Обрачунске величине се утврђују на основу приспелих месечних извештаја о очитавању обрачунских мерних места добијених од стране Оператора система.

***Порез на додату вредност (ПДВ)***

**Члан 5.**

Порез на додату вредност обрачунава се у складу са Законом о порезу на додату вредност (“Службени гласник РС”, бр. 93/12).

***Обавезни елементи рачуна, начин издавања и плаћања***

**Члан 6.**

Снабдевач ће првог дана у месецу, који је радни дан за Наручиоца, на местима примопредаје (мерна места) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора преносног система.

На основу документа о очитавању утрошка, Снабдевач издаје Наручиоцу рачун за испоручену електричну енергију, који садржи исказану цену електричне енергије, обрачунски период као и исказану цену пружених посебно уговорених услуга, као и накнаде прописане законом, порезе и остале обавезе или информације.

Снабдевач рачун доставља поштом.

Сматраће се да је Наручилац измирио обавезу када Снабдевачу уплати на рачун укупан износ задужења по издатом рачуну из става 1. овог члана.

***Право Наручиоца на приговор на рачун***

**Члан 7.**

У случају утврђених недостатака у квалитету и обиму испоруке добара, као и неадекватном обрачуну утрошка електричне енергије наручилац има право да у року од 8 (осам) дана од дана пријема рачуна поднесе приговор снабдевачу. Снабдевач је дужан да у року од 8 (осам) дана, од дана пријема приговора одлучи о приговору наручиоца. У случају да је приговор основан, снабдевач ће извршити одговарајуће исправке рачуна и доставити их Наручиоцу у року од 8 (осам) дана од дана пријема приговора.

У случају да уговорне стране нису сагласне око количине продате односно преузете електричне енергије, као валидан податак користиће се податак Оператора преносног система.

Приговор наручиоца на рачун снабдевача не одлаже обавезу плаћања рачуна.

У случају да Снабдевач одлучи да приговор није основан, о томе ће писаним путем обавестити Наручиоца уз образложење одлуке о приговору.

***Инструмени обезбеђења плаћања***

***Члан 8.***

Наручилац/Крајњи купац се обавезује да на дан закључења Уговора, преда Понуђачу/Снабдевачу, као инструмент обезбеђења плаћања 4 (четири) бланко менице са клаузулом „без протеста“ и пратећу документацију:

* + Менично овлашћење (број меничних овлашћења је исти као број меница)
  + Оригинал Захтева за регистрацију/брисање меница;
  + Копију овереног картона депонованих потписа меничног дужника за располагање средствима Крајњег купца оверену од стране банке да је верна оригиналу;
  + ОП образац (потврда о лицу које је овлашћено за заступање правног лица меничног дужника и које је као такво уписано у регистар надлежног органа).

Уколико меница није потписана од стране законског заступника који је истовремено и лице које се налази на картону депонованих потписа, неопходан документ је и посебно пуномоћје законског заступника за преузимање меничне обавезе за лице –потписника менице.

Снабдевач може, без претходног упозорења Крајњег купца, активирати меницу и наплатити износ доспелог и неизмиреног дуга.

Крајњи купац је дужан да у случају активирања менице у складу са ставом 3. овог члана, на захтев Снабдевача преда нову бланко меницу, у року од 30 дана од дана пријема захтева, при чему се нова меница предаје са својствима прописаним у ставу 1. овог члана. У супротном Снабдевач има право да раскине Уговор.

***Рок плаћања***

**Члан 9**.

Наручилац се обавезује да плаћање изврши најкасније у року од 45 дана, по испостављеном рачуну .

У случају да Наручилац не плати рачун у уговореном року, Снабдевач ће Наручиоцу обрачунати камату у складу са Законом о затезној камати и то од дана истека уговореног рока плаћања до датума измирења дуга.

Обрачун камате из става 2. овог члана, Наручилац је дужан да плати Снабдевачу у року од 8 (осам) дана од датума испостављања обрачунате камате.

***Обавезе снабдевача***

**Члан 10.**

Пре испоруке електричне енергије снабдевач је обавезан да закључи:

1) уговор о приступу систему са оператером система на који је објекат крајњег наручиоца прикључен.

2) уговор којим преузима балансну одговорност за места примопредаје крајњег наручиоца.

**Члан 11.**

Поред обавеза наведених члановима овог уговора, снабдевач је дужан да:

* не ускраћује или отежава право на раскид, односно отказ уговора, због коришћења права на промену снабдевача, нити се може наметати додатне финансијске обавезе по том основу.
* наручиоца на његов захтев обавести о подацима о потрошњи електричне енергије, у складу са Законом о енергетици и правилима о промени снабдевача.
* пре подношења захтева оператору система за обуставу испоруке електричне енергије због неизвршених обавеза по уговору о продаји електричне енергије, наручиоца претходно упозори да у року прописаним Законом измири доспеле обавезе, односно постигне споразум о извршавању обавезе.
* се придржава чланова 37. Уредбе о условима испоруке и снабдевања електричном енергијом (''Службени гасник РС'', бр. 63/13), због специфичности објеката наручиоца.
* наручиоцу, ради обезбеђења штедње и рационалне потрошње електричне енергије, даје одговарајућа упутства о најекономичнијим начинима коришћења и штедње електричне енергије.

***Начин обавештавања о промени цена и других услова снабдевања електричном енергијом***

**Члан 12.**

О промени цена и других услова продаје, снабдевач је обавезан да непосредно обавести наручиоца, најкасније петнаест дана пре примене измењених цена или услова продаје, изузев у случај снижења цена и давања наручиоцу повољнијих услова продаје.

У случају из става 1. овог члана, наручилац има право на раскид, односно отказ уговора о продаји ако не прихвата измењене услове продаје или измењене цене.

### *Неизвршење уговорених обавеза*

**Члан 13.**

Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.

***Ослобађање од одговорности (виша сила и други случајеви)***

**Члан 14.**

Снабдевач и Наручилац могу бити ослобођени од одговорности за накнаду штете у случају више силе.

Виша сила ослобађа Снабдевача обавезе да испоручи, а Наручиоца да преузме количине електричне енергије, утврђене Уговором за време њеног трајања.

Као виша сила, за уговорне стране, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора система донети у складу са правилима о раду система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну телеграмом, меилом или факсом о настанку, врсти и трајању више силе уколико се њено трајање може предвидети, као и да предузме потребне активности ради ублажавања последица више силе.

За време трајања више силе, права и обавезе Уговорних страна мирују и не примењују се санкције за неизвршење уговорних обавеза.

Уговорна страна погођена вишом силом обавезна је да докаже настанак више силе веродостојним документом издатим од стране надлежних органа, уколико то није ноторна чињеница.

У случају да догађај више силе ефективно спречавају уговорне стране да извршавају своје обавезе, за период дужи од једног месеца, Уговорне стране ће споразумно одлучити о даљој примени овог уговора. Уговорна страна код које није наступила виша сила има право на раскид овог уговора без обраћања суду кад о томе писаним путем (препорученим писмом, телеграмом, меилом, факсом) обавести другу уговорну страну

***Резервно снабдевање***

**Члан 15.**

Снабдевач је дужан да наручиоцу обезбеди резервно снабдевање у складу са чланом 192. Закона о енергетици (''Службени гласник РС', бр. 145/14).

**Члан 16.**

***Обавезна најава искључења***

Због одржавања непрекидог рада информационог система континуирана испорука електричне енергије је неопходна. Свако искључење електричне енергије, без обзира на временско трајање искључења, обавезно је најавити наручиоцу најмање 48 сати пре сата искључења.

### *Раскид уговора*

**Члан 17.**

Уговор се може раскинути споразумно, писменом саглашношћу уговорних страна и у случајевима предвиђеним Законом о облигационим односима Републике Србије.

Раскид овог уговора се може вршити само писаним путем, а сматраће се раскинутим у року од 30 дана од дана подношења писаног захтева за раскид уговора.

***Решавање спорова***

**Члан 18.**

Уговорне стране су сагласне да ће сваки спор који настане у вези са овим уговором, настојати да реше мирним путем, у духу добре пословне сарадње.

У случају да се настали спор не може решити мирним путем, спорове из овог Уговора или поводом овог Уговора, решаваће Привредни суд у Крагујевцу.

***Ступање уговора на снагу***

**Члан 19.**

Овај уговор се сматра закљученим када га потпишу законски заступници уговорних страна или од њих овлашћена лица.

Уговор се закључује на период од годину дана ,а ступа на снагу даном завршетка законске процедуре промене снабдевача (очитавање стања бројила).

### *Завршне одредбе*

**Члан 20.**

Наручилац је сагласан да се достава рачуна, одговора на приговор Наручиоца на рачун, упозорење или друго писмено Снабдевача, које се односи на овај уговорни однос сматра уредном, уколико је Снабдевач исте доставио на адресу наведену у овом Уговору.

**Члан 21.**

На сва питања која нису уређена овим Уговором примењиваће се одредбе Закона о облигационим односима , Закона о енергетици и других закона и подзаконских прописа којима се регулише рад енергетских субјеката, енергетске делатноси и функционисања тржишта електричне енергије у Републици Србији.

**Члан 22.**

Уговор је сачињен у 4 (четири) истоветна примерака, од којих 2 (два) за наручиоца и 2 (два) за снабдевача.

**ЗА СНАБДЕВАЧА ЗА НАРУЧИОЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Основна музичка школа ''Петар Илић''**

**Аранђеловац**

**Директор Бранко Николић**

**ДИРЕКТОР**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Напомена:*** *У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.*